עמותה של אנשי מקצוע מתחומי הקולנוע והטלוויזיה, שמטרתה קידום תחומים אלו בישראל. נוסדה ב-1990, מחלקת את פרסי אופיר לקולנוע ומ-2003 גם פרסים בתחום הטלוויזיה
נוסדה ב-1990 כגוף מקצועי הפועל במתכונת דומה לארגונים מקבילים בעולם, שהמפורסם שבהם הוא האקדמיה לקולנוע בארה"ב, המעניקה את פרסי האוסקר. בראש העמותה ניצב ועד ניהולי המייצג את איגודי היוצרים, גופי הקולנוע, ערוצי השידור, נציגי הרשויות ואנשי ציבור שונים. האקדמיה מעניקה מדי שנה את פרס אופיר ליוצרי קולנוע וסרטים נבחרים. הסרט העלילתי הנבחר כ"סרט הטוב ביותר" מייצג את ישראל בתחרות האוסקר בקטיגוריית "הסרט הזר הטוב ביותר". החל משנת 2003 נערך טקס נפרד להענקת פרס ליוצרים ויצירות בתחום הטלוויזיה. ב-2007 היו חברים באקדמיה כ-750 אישים ממגוון תחומי העשייה הקולנועית והטלוויזיונית בישראל: במאים, מפיקים, שחקנים, צלמים, עובדים טכניים, תסריטאים, עורכים, מלחינים, מעצבי תפאורה ותלבושות. האקדמיה הישראלית לקולנוע ולטלוויזיה